4. pielikums
Ministru kabineta
2017. gada 3. janvāra
noteikumiem Nr. 23

**Vienošanās Nr.\_\_\_\_\_\_\_\_\_\_
par notiesātā iesaistīšanu resocializācijas programmā atkarību mazināšanai**

|  |  |
| --- | --- |
| Olainē | 20\_\_\_\_.gada \_\_\_\_.\_\_\_\_\_\_\_\_\_\_\_\_\_ |

Ieslodzījuma vietu pārvaldes Olaines cietums (Latvijas Cietumu slimnīca), reģ. Nr. 90000027165, juridiskā adrese Stabu iela 89, Rīga, LV-1009, faktiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tā priekšnieka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar Ministru kabineta 2017. gada 3. janvāra noteikumu Nr. 23 "Iekšējās kārtības noteikumi brīvības atņemšanas iestādes struktūrvienībā, kurā tiek īstenota resocializācijas programma atkarību mazināšanai" 14. punktu, turpmāk – CIETUMS, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods (ja tāda nav – dzimšanas gads, datums, mēnesis) \_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – NOTIESĀTAIS, kurš ir iesaistīts resocializācijas programmā atkarību mazināšanai, kura tiek īstenota Olaines cietuma Atkarīgo centrā, bez viltus, maldības un spaidiem noslēdz šādu vienošanos (turpmāk – Vienošanās):

1. NOTIESĀTAIS, parakstot Vienošanos, apliecina, ka viņš vēlas iesaistīties resocializācijas programmā atkarību mazināšanai un apņemas ievērot:

1.1. Latvijas Sodu izpildes kodeksa normas, kas attiecas uz notiesātajiem, kuri ir iesaistīti resocializācijas programmā atkarību mazināšanai;

1.2. Ministru kabineta 2017. gada 3. janvāra noteikumus Nr. 23 "Iekšējās kārtības noteikumi brīvības atņemšanas iestādes struktūrvienībā, kurā tiek īstenota resocializācijas programma atkarību mazināšanai";

1.3. atkarīgo centra dienas kārtību un ugunsdrošības noteikumus.

2. Parakstot Vienošanos, NOTIESĀTAIS:

2.1. apliecina, ka ir iepazīstināts ar Latvijas Sodu izpildes kodeksa normām, kas attiecas uz notiesātajiem, kuri ir iesaistīti resocializācijas programmā atkarību mazināšanai, un Ministru kabineta 2017. gada 3. janvāra noteikumos Nr. 23 "Iekšējās kārtības noteikumi brīvības atņemšanas iestādes struktūrvienībā, kurā tiek īstenota resocializācijas programma atkarību mazināšanai" notiesātajiem noteiktajām tiesībām un pienākumiem un minētās normas, tiesības un pienākumi viņam ir skaidri saprotami;

2.2. apliecina, ka ir informēts par to, ka viņš ir disciplināri, civiltiesiski un krimināltiesiski atbildīgs par savas prettiesiskās darbības rezultātā nodarītajiem zaudējumiem CIETUMAM vai citām personām.

3. Strīdi starp CIETUMU un NOTIESĀTO risināmi, savstarpēji vienojoties. Ja vienošanās netiek panākta, strīdus izskata normatīvajos aktos noteiktajā kārtībā.

4. Vienošanās stājas spēkā tās abpusējas parakstīšanas brīdī.

5. Vienošanos uzskata par izbeigtu ar dienu, kad:

5.1. NOTIESĀTO pārvieto uz citu ieslodzījuma vietu;

5.2. NOTIESĀTAIS ir izcietis piespriesto sodu vai tiesa viņu ir atbrīvojusi no soda izciešanas nosacīti pirms termiņa.

6. CIETUMS var vienpusēji izbeigt vienošanos ar NOTIESĀTO, ja:

6.1. NOTIESĀTAIS neievēro Vienošanās 2. punktā minētos normatīvos aktus vai atkarīgo centra iekšējās kārtības noteikumus;

6.2. NOTIESĀTAIS izdara jaunu noziedzīgo nodarījumu;

6.3. ir citi apstākļi, kas liedz notiesātā turpmāko atrašanos atkarīgo centrā;

6.4. NOTIESĀTAIS nepiedalās atkarību mazināšanas programmas pasākumos ilgāk par divām nedēļām.

7. NOTIESĀTAIS var vienpusēji izbeigt vienošanos, iesniedzot iesniegumu CIETUMAM.

8. Vienošanās noformēta uz vienas lapas divos eksemplāros, viens eksemplārs NOTIESĀTAJAM, otrs – CIETUMAM. Abiem vienošanās eksemplāriem ir vienāds saturs un juridiskais spēks.

|  |  |  |
| --- | --- | --- |
| Ieslodzījuma vietu pārvaldesOlaines cietuma (Latvijas Cietumu slimnīcas) priekšnieks |  | NOTIESĀTAIS |
|  |  |  |
|  |  | (vārds, uzvārds, paraksts) |
| Reģistrācijas Nr. 9000027165 |  |  |
| Juridiskā adrese – Stabu iela 89, Rīga, LV-1009 |  | (datums) |
| Faktiskā adrese – Rīgas iela 10, Olaine, Olaines nov., LV-2114 |  |  |